Geliefde onderwyser dood in woonstel gekry | Maroela Media
Hanelise Klopper, bekend as juffrou Hanna in Upington. (Foto: Facebook)
'n Laerskool in Upington in die Noord-Kaap is in rou gedompel nadat een van hul onderwyseresse Woensdag dood in haar woonstel aangetref is.
Hanelise Klopper, bekend as juffrou Hanna by die Laerskool Oranje‑Noord, was ten tyde van haar dood met siekverlof.
Die omstandighede rakende haar dood is nie in die stadium bekend nie.
Klopper was 32 jaar oud.
Sias van Rooyen, skoolhoof by Laerskool Oranje-Noord, sê Klopper se afsterwe laat 'n enorme leemte by die skool.
"Sy was 'n fantastiese juffrou. Sy het groot deernis met haar leerders gehad en hulle was baie lief vir haar. Sy kon 'n ding aanpak. As jy iemand gesoek het om vir jou iets te organiseer en goed te organiseer, dan was dit juffrou Hanna."
Van Rooyen sê Klopper was baie geliefd onder haar mede-onderwysers. "Sy het verskriklik omgegee vir haar medemens. As jy die dag af was, het sy iets op jou tafel gelos of jou bemoedig met woorde."
Klopper het aan die Hoërskool Duineveld gematrikuleer en later in 2012 by die Laerskool Oranje‑Noord aangesluit. Hier het sy vir die gr. 3's klas gegee en ook netbal en hokkie afgerig.
Van Rooyen sê 'n berader was reeds met die skool se personeellede in aanraking om hulle te bemoedig in die moeilike tyd. 'n Berader sal ook in die komende skooldae met Klopper se klas gesels om hul te "bemoedig en deur die rouproses te neem".
Jy kan trane uitstort dat sy weg is,of jy kan glimlag omdat sy geleef het.Jy kan jou oë toemaak en bid dat sy terug…
Posted by Laerskool Oranje-Noord on Thursday, September 9, 2021
Inentingsertifikaat binnekort in SA beskikbaar
Wat 'n mooie ode aan dié dame. Sterkte aan die leerders, skool en haar mede onderwysers, asook haar gesin, onmiddellike familie en vriende.
RIV . My innge simpatie met haar familie en vriende.
So jonk nog. Sterkte aan haar familie.
Hanna was regtig 'n omgee mens en dit is sooo waar dat sy 'n regte raakvatter was! Sy sal gemis word!